open-index/open-wikipedia-markdown huggingface dataset:
Jonathan Storvik Dixon

**Jonathan Storvik Dixon** (født 29. august 1992) er en norsk fotballspiller som spiller for Kvik Halden Fotballklubb. 

Dixon fikk sin første Adeccoliga kamp for Kongsvinger IL Toppfotball borte mot Nybergsund IL-Trysil. Kampen endte med hjemme seier til Nybergsund 1–0. Han fikk tilsammen 4 kamper for KIL. Sesongen 2014 og 2015 spilte Dixon 2.divisjonsfotball for Holmen i Asker.

Januar 2016 signerte han en 1-årskontrakt med Kvik Halden. 

## Eksterne lenker
*
Demba Traoré

**Demba Souleymane Traoré** (født 22. april 1982) er en svensk fotballspiller som spiller for den norske klubben Lyn Toppfotball.

Traoré fikk sin første Adeccoliga kamp hjemme mot Alta. Kampen endte ble uavgjort 2-2. Han er toppscorer i Nybergsund IL-Trysil med bare ett mål mindre en Remond Mendy og Mirza Durakovic.

## Referanser


## Eksterne lenker
*
Conductor Stabilisation Solution

**Conductor Stabilisation Solution** (**CSS**) er en metode for å stabilisere rør på offshore-installasjoner.

Metoden kan i prinsippet brukes på alle typer rør som går i fra oljeplattformen og ned i havet. Den stabiliserer rørene for sideveis krefter som genereres av bølger. Metoden kan brukes til å stabilisere rør som har vært i drift en tid, men også på nyinstallerte rør.

## Kilder
*Offshore.no - Vedlikeholdsfri rørstabilisering
*Offshore.no – CSS løsning dykker ned 
*Oceaneering.com/css
ISO 3166-2:NG

**ISO 3166-2:NG** er Nigerias del av ISO 3166-2, som er del av ISO 3166-standarden utgitt av International Orginazation for Standardization (ISO), som definerer koder for navna til hovedinndelingene (f.eks. delstater eller fylker) av alle land med kode i ISO 3166-1. 

For Nigeria er det definert koder for 1 hovedstadsdistrikt og 36 delstater. Hovedstadsdistriktet Abuja har spesiell status på linje med delstatene.

Hver kode består av to deler, atskilt av en bindestrek. Første del er , ISO 3166-1 alfa-2-koden for Nigeria. Andre del er to bokstaver.

## Nåværende koder

## Endringer
Følgende endringer i Nigerias oppslag har blitt kunngjort i nyhetsbrev fra ISO 3166/MA siden ISO 3166-2 først ble utgitt i 1998:

## Se også
* Nigerias delstater

## Eksterne lenker
* States of Nigeria, Statoids.com
Xu Huang

**Xu Huang** (tradisjonell kinesisk: 徐晃; forenklet kinesisk: 徐晃, pinyin: *Xú Huǎng*; født i 169 i  Yang (i dag Hongdong, Shanxi), død 227 i Xiangyang (i dag i Hubei)), stilnavn *Gōngmíng* (公明) var en kinesisk general som tjente under krigsherren og Hàn-statsministeren Cao Cao og siden staten Cao Wei under Caos etterfølger Cao Pi før og i de tre rikers tid i Kinas historie. Han er mest kjent for å ha brutt beleiringen av Fancheng mot Guan Yus styrker i 219.

Chen Shou, forfatteren av *[[Sanguo Zhi]]*, regnet Xú for å være en av Cao Weis "fem elitegeneraler" sammen med Zhang Liao, Yue Jin, Zhang He og Yu Jin.
Flinkepiker.org

**Flinkepiker.org** var en blogg som ble opprettet i 2009 og avsluttet nøyaktig ett år senere. Bloggen ga seg ut for å være tre tenåringsjenter som skrev fritt om sex, gutter, kjærlighet og forholdet dem imellom, samt tanker om det å være ung. I 2010 sto forfatter og journalist Ingrid Marie Treborg frem i Dagbladet og fortalte at bloggen var fiktiv. Hun fortalte at hun ønsket å lage en realityserie i bloggform, og sa at hun var lei av såkalte «rosabloggere» som pyntet på virkeligheten.

Bloggen var i 2010 årets mest leste, med over 100.000 lesere daglig. Våren 2011 ble Treborg nominert i kategorien «Årets blogger» av motebladet Vixen, og kom på 2.-plass i Side2.no sin årlige «Beste blogg». I mai 2011 skrev Dagbladet at skribenten hadde signert en avtale med Cappelen Damm om å skrive bok om prosjektet. Våren 2012 ga Treborg ut boken *Flink pike* som omhandlet bloggen. Året etter var hun medforfatter i Aschehougs *Sånn er det bare*.

## Referanser


## Eksterne lenker
* flinkepiker.org
Joaquín Botero

**Joaquín Botero Vaca** (født 10. desember 1977, i La Paz, Bolivia) er en boliviansk fotballspiller som spiller spiss for Club San José. Botero er den mestskårende bolivianske landslagsspiller gjennom tidene med 20 mål, og var mestskårende i verden i 2002, med 49 mål for Club Bolívar. Han er det nest-mestskårende i Club Bolívars historie med 133 mål på 157 kamper. Han har også spilt fotball i Mexico, Venezuela, Kina, Kuwait og Argentina. Etter å ha skåret 20 mål på 48 kamper, mellom 1999 og 2009, for , annonserte han 15. mai 2009 at han la opp som landslagsspiller. 

## Meritter
* Seriemester Liga de Fútbol Profesional Boliviano i 2002 med Club Bolívar
* Seriemester Primera División de México i 2004 med Pumas
* Toppskårer Liga de Fútbol Profesional Boliviano i 2002 med 49 mål for Club Bolívar
* Verdens mestskårende i toppdivisjon i 2002 med 49 mål for Club Bolívar
## Eksterne lenker
*
Chen Shou

**Chen Shou** (tradisjonell kinesisk: 陳壽; forenklet kinesisk: 陈寿, pinyin: *Chén Shòu*; født 233 i Nanchong i Sichuan i Kina, død 297), stilnavn *Chengzuo* (承祚), var en kinesisk historiker under Jin-dynastiet i Kinas historie. Han er mest kjent for å ha skrevet *[[Sanguo Zhi]]*, et historieverk om slutten av Han-dynastiet og de tre rikers tid. 

Chén tjente som en embedsmann for riket Shu Han i de tre rikers tid. Faren hans skal ha vært Chen Shi, en av Shu Hans offiserer som ble tvunget av kansler Zhuge Liang til å barbere bort skjegget sitt som straff for et felttog som mislyktes på grunn av den kortsiktige strategien til kommandanten Ma Su. Etter Weis erobring av Shu i 263 tjente han som historiker for Jin-dynastiet, og i 274 samlet han verkene til Zhuge Liang.

## Referanser
Calakmul

**Calakmul** er et mayisk arkeologisk funnsted i den meksikanske delstaten Campeche. Det befinner seg dypt i jungelen i Peténbekken-regionen, 35 kilometer fra grensa til Guatemala. Calakmul var en av de største og mektigste mayabyene i lavlandet. Byen dekker et areal på rundt 70 km² og har over 6000 byggverk. Man tror den hadde om lag 50&nbsp;000 innbyggere på det meste.

Navnet Calakmul er et moderne navn. Det opprinnelige navnet var Ox Te' Tuun.

Calakmul står oppført på UNESCOs verdensarvliste.

## Referanser


## Eksterne lenker
* 
* Calakmul hos UNESCO
Henrik Mohns plass (Oslo)

**Henrik Mohns plass** er en plass på Blindern i bydel Nordre Aker i Oslo. Den ligger foran hovedbygget til Meteorologisk institutt, mellom Problemveien og t-banelinja ved Forskningsparken stasjon. 

Plassen fikk sitt navn ved vedtak i bydelsutvalget 24. mars 2011 etter initiativ fra Meteorologisk institutt. Den er oppkalt etter instituttets første bestyrer, Henrik Mohn. Instituttets gateadresse er nå nummer 1 til plassen, mens den tidligere var Niels Henrik Abels vei 40.

## Referanser


## Eksterne lenker
*
Kørsel med grønlandske Hunde

***Kørsel med Grønlandske hunde*** er en dansk stumfilm fra 1897 av hoffotograf Peter Elfelt. Filmen var den første film filmet i Danmark og varer kun 1 minutts tid (10 meter av 35&nbsp;mm film). Den viser den danske kolonibestyreren Johan Carl Joensen fra Grønland som kjører med hundeslede i Fælledparken i København. Elfelt filmet med et kamera han selv hadde fått laget etter detaljerte planer fra den franske oppfinneren Jules Carpentier.

## Referanser


## Eksterne lenker
*
Brearm

**Brearm** er en del av en isbre. Ofte følger den et dalføre og ender ved kysten innerst i en fjord. Isen i brearmer har ulik hastighet avhengig av terrenget rundt brearmen. Man antar at normal hastighet på isen i norske brearmer er mellom 30 og 50 meter i året.
Phormium tenax

***Phormium tenax***, på norsk kalt *newzealandsk lin*, er en evigrønn staude i dagliljefamilien. Planten stammer opprinnelig fra New Zealand og Norfolkøya.

## Beskrivelse
Planten vokser i tuer med lange sverd- og stroppeliknende blader som kan bli opptil to meter lange. Bladene er grønne, nesten olivenfargede. Blomsterstengelen vokser høyt over bladverket, med dramatiske gule og røde blomster.

## Bruksområde
Phormium tenax har vært en viktig fiberkilde for maoriene på New Zealand. Fibrene ble brukt til tradisjonsrike tekstiler, men også til tauverk og seil.

I dag er den en populær prydplanter i hager over hele verden. Den er spesielt godt tilpasset milde kystklima, og tåler godt både saltvann, vind og lave sommertemperaturer. Dette gjør planten populær i store deler av nordvest-Europa.

## Eksterne lenker
*
Tetrasykliner

**Tetrasykliner** er en type antibiotika, oppdaget av Benjamin Minge Duggar og først beskrevet i 1948. 

Tetrasykliner kan brukes mot hudsykdommer, som for eksempel kviser, men også mot borreliainfeksjoner ved penicillinallergi, luftveisinfeksjoner og lungebetennelse ved mistanke om Chlamydophila pneumoniae-infeksjon. 

I Norge finnes det fire tetrasykliner tilgjengelig: doksysyklin, lymesyklin, tetrasyklin og tigecyklin, hvorav kun tigecyclin kan gis intravenøst. Grunnet utbredt resistensutvikling har bruken den senere tid blitt kraftig redusert. De bør inntas med rikelig drikke (ikke melk), men utenom måltider. Det har i ulike sammenhenger vært hevdet at samtidig bruk av hormonelle p-piller av kombinasjonstype og antibiotika kan gi redusert antikonseptiv effekt. Det finnes noen få kasuistikker om uønsket graviditet, men sett i forhold til det store antall kvinner som bruker slike p-piller, er antallet kjente tilfeller få. Tetrasykliner er ofte brukt mot kviser, i en aldersgruppe der en stor andel av kvinnene også bruker p-piller.

## Referanser


## Eksterne lenker
* Tetrasykliner, artikkel i Store norske leksikon
Sjallstykke

**Sjallstykke** (fra tysk *Schallstück*, også kalt *klokkestykke eller lydtrakt*) er den enden av blåseinstrumentene som lyden kommer ut av, gjerne på motsatt side av munnstykket.

## Treblåsere
Hos treblåserne er sjallstykket oftest sylindrisk (moderne tverrfløyte) eller konisk (saksofon, obo, klarinett), men kan også være pæreformet (oboe d’amore). Sjallstykket har en vesentlig betydning for instrumentenes klangfarge: oboen med et konisk sjallstykke har en åpen og lys klang, mens oboe d’amore med pæreformet sjallstykke og innsnevret åpning låter mer tildekt og nasalt. Et svært vidt, konisk sjallstykke har for noen instrumenter først og fremst en funksjon for klangutformingen (skalmeie, zurna), for andre har det primært en dekorativ funksjon (borduntrakten hos enkelte sekkepiper).

## Messingblåsere

Hos messingblåserne er sjallstykket den sterkt traktformede, utvidede enden av instrumentet. Åpningsvinkelen har mye å si for instrumentets overtoner og dermed klangfarge.
* Jo større åpningsvinkel, desto mer «briljant» klang (trompet)
* Jo mindre åpningsvinkel, desto «rundere» tone (flygelhorn)

## Eksterne lenker
* 
* ''Brass instrument (lip reed) acoustics: an introduction'', newt.phys.unsw.edu.au, spesielt avsnittet «The effects of the bell» (*bell* = sjallstykke)
The Patriot (1998)

***The Patriot*** er en amerikansk actionfilm fra 1998 med Steven Seagal i hovedrollen. Andre sentrale roller spilles av Gallard Sartain, L.Q. Jones, Whitney Yellow Robe og Camilla Belle. Regi er ved Dean Semler. Filmen er basert på William C. Heine roman *The Last Canadian*, fra 1974. 

*The Patriot* var den første filmen med Seagal som ble lansert rett på video i USA. Ingen av de større studioene i Hollywood var villige til å satse penger på filmen. For produsentene betød det millioner av dollar i tap. Den ble imidlertid vist på kino i noen land utenfor USA.

## Handling
Wesley McClaren (Steven Seagal) er en landsbylege og alenepappa med tro på naturmedisin. Han har en fortid som immunolog og har arbeidet for et militært program. I nærheten av der han bor holder også en paramilitær gruppe med nynazistiske tendenser til, og disse har på mystisk vis fått fatt i et dødelig virus som de slipper løs på folk. Også McClarens datter blir smittet. McClarens må, ved hjelp av sine kunnskaper om naturmedisin, kjempe en iherdig kamp for å finne en kur – og finner det i form av noen urter som er kjent blant indianerne i området. McClaren må også tilintetgjøre de som var ansvarlig for smittet og som nå har tatt gisler på det lokale sykehuset.

## Om filmen
*The Patriot* har bare fått 22% på Rotten Tomatoes.
 
Det norske nettstedet CINERAMA gav den terningkast to og skrev blant annet: «Man sitter ikke igjen med særlig mye etter å ha sett The Patriot, annet enn en følelse av at dette kunne vært gjort mye bedre. En film selv Segal-fans bør unngå. Det er også veldig irriterende at filmen til stadighet forsøker å “oppdra” publikum til å synes at biologisk krigføring er fæle greier og at gamle kloke indianere og deres naturmedisin nok er det beste som finnes».

Filmen ble innspilt i nærheten av Seagals farm i Montana. Han produserte den med sine egne penger.

## Rollebesetning
* Steven Seagal : Dr. Wesley McClaren
* Gailard Sartain : Floyd Chisolm
* L.Q. Jones : Frank
* Silas Weir Mitchell : Pogue
* Camilla Belle : Holly McClaren
* Dan Beene : Dr. Richard Bach
* Damon Collazo : Lt. Johnson
* Whitney Yellow Robe : Dr. Ann White Cloud
* Brad Leland : Big Bob
* Molly McClure : Molly
* Douglas Sebern : Richter Tomkins
* Ross Loney : Clem
* Bernard O'Connor : Dr. Tom Hergot
* Leonard Mountain Chief : Grandpa

## Referanser


## Eksterne lenker
*
Waldemar de Brito

**Waldemar de Brito** (1913–1979) var en brasiliansk fotballspiller som spilte for flere fotballklubber i Brasil, Portugal og Argentina så vel som for det . Hans bror, Petronilho de Brito, var også fotballspiller.   

I begynnelsen av karrieren spilte de Brito for de lokale klubbene Syrio, Independencia og São Paulo da Floresta, som senere forandret navnet sitt til São Paulo FC. Han var toppscorer i fotball-turneringen Rio São Paulo Tournament med 21 mål. Påfølgende år ble de Brito forflyttet til klubben Botafogo, hvor han tilbrakte en kort periode før han ble overført igjen, denne gangen til San Lorenzo de Almagro, som lå i den argentinske første divisjon.

I 1936 vendte de Brito tilbake til Brasil, denne gangen for å spille for fotbalklubben Flamengo, som vant Campeonato Carioca i 1939, mens de Brito var en del av klubben. Han dro tilbake til hjembyen São Paulo i 1943, for å spille for klubben Portuguesa de Desportos. De Brito avsluttet sin karriere som fotballspiller i 1945. Den siste klubben han spilte for, var Portuguesa Santista fra Portugal. De Brito er kanskje mest kjent for å ha oppdaget den verdenskjente fotballspilleren Pelé under sistnevntes tidlige karriere som fotballspiller.

Waldemar spilte atten kamper for det brasilianske landslaget, og scoret atten mål gjennom hele sin fotballkarriere. Waldemar deltok i VM i fotball 1934, da Brasil ble slått ut av Spania i første runde. I denne kampen tok han et straffespark, men Spanias keeper Ricardo Zamora reddet skuddet. Etter at han pensjonerte seg som fotballspiller, var Waldemar de Brito en del av et prosjekt for å lete etter unge fremadstormende talenter, blant annet i klubben Bauru Atlético Clube.

## Referanser


## Eksterne lenker
* 
*
ISO 3166-2:NE

**ISO 3166-2:NE** er Nigers del av ISO 3166-2, som er del av ISO 3166-standarden utgitt av International Orginazation for Standardization (ISO), som definerer koder for navna til hovedinndelingene (f.eks. delstater eller fylker) av alle land med kode i ISO 3166-1. 

For Niger er det definert koder for ett hovedstadsdistrikt og sju departementer. Hovedstadsdistriktet Niamey har spesiell status på linje med departementene. Departementene endra betegnelse til regioner i 2006, men dette har ikke blitt reflektert i ISO 3166-2:NE ennå.

Hver kode består av to deler, atskilt av en bindestrek. Første del er , ISO 3166-1 alfa-2-koden for Niger. Andre del er et siffer:
* –: departementer
* : hovedstadsdistrikt

## Nåværende koder

## Se også
* Nigers regioner

## Eksterne lenker
* Regions of Niger, Statoids.com
Exit Wounds

***Exit Wounds*** er en amerikansk actionkriminal fra 2001 med Steven Seagal i hovedrollen. Andre sentrale roller spilles av DMX, Jill Hennessy og Bill Duke. Regi er ved Andrzej Bartkowiak.

*Exit Wounds* fikk blandet mottakelse av kritikerne, men gjorde det relativt bra publikumsmessig og ble av enkelte beskrevet som Seagals store comeback etter flere mislykkede filmer på slutten av 1990-tallet.

Filmens gjennomgangsmelodi er "Ain't No Sunshine", fremført av DMX. Han hadde forøvrig en sentral rolle i filmen.

## Handling
Politimannen Orin Boyd (Steven Seagal) er tilfeldigvis i nærheten når en militant gruppe prøver å ta livet av USAs visepresident. Selv om halve Secret Service blir utryddet, klarer Boyd å tilintetgjøre angriperne og redde visepresidenten. Til tross for dette får han refs fra ledelsen, og som straff blir han overført til Detroits tøffeste politidistrikt (samtidig som han må gå i gruppeterapi for å mestre sitt sinne). Etterhvert mistenker han stadig flere av sine kolleger for å være på feil side av loven og han havner derfor i konflikt med flere av dem, samtidig som mange tror han er sendt dit som hemmelig agent. Den utstrakte korrupsjonen viser seg å være en realitet og dreier seg om heroin og store penger.

## Om filmen
;Anmelderne
*Exit Wounds* fikk blandet mottakelse av filmanmelderne og har bare oppnådd 32% på Rotten Tomatoes. Dette er imidlertid betydelig bedre enn det hans tre forrige filmer har oppnådd.

Det norske nettstedet CINERAMA gav den bare terningkast to i 2002. Anmelderen skrev blant annet at: «Exit Wounds er en og en halv times fjærlett actionunderholdning – og den prøver heller aldri å være noe annet. Dessverre har man valgt å stappe inn en drøss talentløse skuespillere, og sammen med et tynt manus blir det ikke så mye mer igjen å glede seg over enn de nevnte actionscenene». Dagbladets anmelder gav den terningkast en og skrev blant annet at: «Takk og lov er det et fritt land. Det er derfor opp til enhver å betale inngangspenger for å se Steven Seagal og en bøling andre b-skuespillere lemleste seg selv og hverandre, samt legge Detroit i ruiner. Uten en egentlig historie å gjøre det i».

;Publikum
Filmen kan beskrives som en moderat publikumssuksess da den innbrakte $80 millioner på verdensbasis, hvorav $52 millioner i USA alene. Dette var betydelige bedre tall enn for hans tre forrige filmer. Produksjonskostnadene er anslått til ca $33 millioner.

## Rollebesetning

## Referanser


## Eksterne lenker
*
Stein Løken

**Stein Helge Løken** (født 31. mai 1962) er en norsk frilans illustratør.

Stein Løken har utdannelse fra Statens Håndverks- og Kunstindustriskole (SHKS) i Oslo. Han har blant annet illustrert flere bøker, magasinartikler og reklame og arbeidet mye med akrylteknikk. Han var tilknyttet arbeidsfellesskapet Illustratørene i Oslo fra 1990 til 2010.
Synoptisk

**Synoptisk** er avledet fra de greske ordene σύν (*syn*, «sammen») og ὄψις (*opsis*, «syn» eller «synspunkt»), og betyr kortfattet, sammentrengt, og/eller oversiktlig. Det brukes for å beskrive situasjoner der det gjøres flere observasjoner inn på et felles punkt eller tema.

Begrepet brukes blant annet på:
*Synoptisk skala
*De synoptiske evangelier
*SynOptics
*Synoptisk filosofi
*Large Synoptic Survey Telescope

## Referanser
Mattjazz Beats

**Ole Mathias Vik** (født 23. september 1984, død 16. oktober 2011), bedre kjent under artistnavnet **Mattjazz Beats** var en norsk rapper. Han er kjent for å ha komponert hiphop-beats for artister som: Karpe Diem ( på albumene "Fly Baba" og Show), Alee feat Chicosepoy ("Hovedmannen i hovedstaden"), 2T1 skvadron (God Rotbløyte E.P, S.O.F.A E.P), Spira, Nabolaget (NBL), Cam, Dannyboy m. fler.

## Referanser

## Eksterne lenker
* Anmeldelse: Rett fra hjertet – Karpe Diem
* Facebook – Mattjazz Beats
* MySpace – Mattjazz Beats
* Gratulerer MATTJAZZ med spellemann!!
Helleland prestegjeld

**Helleland prestegjeld** tilhørende Dalane prosti. Det omfattet sogn i Eigersund kommune i Rogaland fylke, og hovedkirken var Helleland kirke.

Hellelands kirkesogn er nå en del av Eigersund kirkelige fellesråd, og underlagt Dalane prosti i Stavanger bispedømme i Den norske kirke.

## Historikk

*Hellilands sókn* (norrønt) har sin opprinnelse fra kristningen av landet. Helleland prestegjeld går tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden, og besto fra denne tiden av hovedsognet Helleland med Heskestad og Bjerkreim annekssogn. Prestegjeldet er i 1620 oppført i Graagaas som *Helleland Præstegjeld* under Dalernes Prouistij, tilhørende Stavanger stift. Ved kgl.res. av 6. mai 1682 ble prestegjeldet overført til det nye Christianssands stift.

Ved kgl.res. av 31. januar 1820 ble Heskestad sogn overført til Lund prestegjeld.

Prestegjeldet inngikk i det nye Stavanger bispedømme fra 1. januar 1925.

I 1988 besluttet Kirkedepartementet en omfattende revisjon av kirkesogn og prestegjeld i Dalane prosti, med det formål å få samsvar mellom prestegjeld og kommuner. Således ble Ogna sogn overført fra Eigersund til Hå prestegjeld. Helleland sognekall ble avviklet og dets hovedsogn Helleland overført til Eigersund, mens annekssognet Bjerkreim ble eget sognekall.

## Referanser
Andreas Takvam

**Andreas Takvam** (født 4. juni 1993 i Fjell) er en norsk volleyball- og sandvolleyballspiller. Han spiller for den polske klubben ZAKSA Kędzierzyn-Koźle som spiller i Plusligaen. Takvam har vært en del av det norske landslaget siden første del av 2010-tallet, og deltar også i EM-kvalifisering sommeren 2025.

Takvam skrev sommeren 2014 under en proffkontrakt med den polske klubben Effector Kielce. Takvam spilte flere sesonger for Nyborg som i denne perioden var Norges ledende volleyballklubb og som han senest tok seriegull med i 2014. Etter to sesonger i Effector Kielce, skrev Takvam våren 2016 under en proffkontrakt med den tyske klubben VfB Friedrichshafen. Her opplevde han suksess i blant annet Champions League., og ble i sesongen 2016/17 kåret til beste angriper i den tyske Bundesligaen.

Takvam er også en habil sandvolleyballspiller, og tok 25. juni 2011 sølv i VM U19 sammen med sin faste makker Runar Sannarnes. Duoen deltok også i kvalifiseringen til Grand Slam Stavanger i 2014, men måtte se seg slått 2-1 i en jevn kamp mot et spansk lag.

Andreas Takvam er sønn av Øivind Takvam som er tidligere landslagsspiller i volleyball.

## Referanser


## Eksterne lenker
*
Runar Sannarnes

**Runar Torsvik Sannarnes** (født 1994) er en norsk tidligere volleyball- og sandvolleyballspiller.

Mest kjent er Sannarnes for å ha blitt europamester i sandvolleyball i U22-klassen i 2014. Sannarnes vant gullet sammen med Christian Sørum, som senere ble verdensmester og olympisk mester Sannarnes har også spilt sandvolleyball sammen med Andreas Takvam fra Sotra. 25. juni 2011 tok disse to sølv i U19-VM i sandvolleyball.

Sannarnes har også spilt volleyball i eliteserien for Nyborg Volleyballklubb. 

Runar Sannarnes er sønn av Jan Gaute Sannarnes som er tidligere landslagsspiller i volleyball. 

## Referanser


## Eksterne lenker
*
Sidney Sheldon

**Sidney Sheldon** (født 11. februar 1917 i Chicago i Illinois, død 30. januar 2007) var en amerikansk forfatter.

Sheldon ble født som Sidney Schechtel i Illinois i USA og hans foreldre var av russisk-jødisk herkomst. Etter at han ble uteksaminert fra Denver East High School, studerte Sheldon ved Northwestern University. Under den store depresjonen i USA på 1930-tallet, arbeidet Sheldon på en rekke arbeidsplasser. Sheldon vervet seg til det amerikanske militæret under den andre verdenskrig som pilot. Tilbake til det sivile liv, flyttet Sheldon til New York, der han begynte å skrive musikaler for Broadway. Sheldon ble tildelt en stjerne på Hollywood Walk of Fame.

Sheldon var blant annet med på å skape serien The Patty Duke Show som gikk på TV fra 1963 til 1966 og Hart to Hart (1979–1984). Sheldon skrev flere bestselgende romaner som Master of the Game (1982), The Other Side of Midnight (1973) og Rage of Angels (1980). I 1969 skrev Sheldon sin første roman, *The Naked Face*, som skaffet ham en nominasjon til Edgar Allan Poe Award fra Mystery Writers of America i kategorien for beste første roman. Hans andre roman, The Other Side of Midnight, kom på førsteplass på The New York Times sin bestselgerliste. Sheldon ble den sjette mest solgte forfatter gjennom tidene.

Sheldon var i 30 år gift med Jorja Curtright, en skuespiller som senere begynte som interiørarkitekt. Hun døde av et hjerteinfarkt i 1985. Sheldon giftet seg deretter med Alexandra Kostoff, en tidligere skuespiller av bulgarsk opprinnelse, bryllupet fant sted i Las Vegas i 1989. Hans datter, Mary Sheldon var en romanforfatter. Sheldon slet med en bipolar lidelse i mange år, og han planla å begå selvmord, men han ble oppdaget av faren sin før han rakk å gjennomføre planene.

Sheldon ga ut selvbiografien sin i 2005, The Other Side of Me. Sheldon døde 30. januar 2007 på grunn av komplikasjoner som følge av lungebetennelse ved Eisenhower Medical Center i Rancho Mirage, California. Hans levninger ble kremert og asken ble begravd ved Westwood Village Memorial Park Cemetery i Westwood, Los Angeles. Sheldon ble tildelt en Academy Award for Writing Original Screenplay i 1947.

## Referanser


## Eksterne lenker
* 
*
Operasjon Storm-333

**Operasjon Storm-333** var kodenavnet til Sovjetunionens invasjon av Afghanistan. 27. desember 1979 stormet sovjetiske spesialstyrker Tajbeg-palasset i Kabul og skøt Afghanistans president Hafizullah Amin.

Den 27. april tok Afghanistans demokratiske folkeparti, et afghansk kommunistparti, makten i Afghanistan etter å ha myrdet presidenten og diktatoren Mohammed Daoud Khan, som hadde styrtet sjahen Zahir Shah og avskaffet monarkiet fem år tidligere. Partitoppene Nur Mohammad Taraki og Hafizullah Amin stod bak kuppet, som ble kjent som Saur-revolusjonen

Etter dette ble Afghanistan endret fra et islamistisk samfunn til et moderne sosialistisk samfunn. Kvinners rettigheter, som tidligere hadde vært svært begrenset, ble raskt økt. Nur Mohammad Taraki ble president, og Hafizullah Amin statsminister.

Islamske ekstremister var derimot ikke så glad for revolusjonen, siden regjeringen avskaffet mange islamistiske lover. Den islamistiske *[[Mujahedin]]*-bevegelsen oppstod, som kjempet mot det nye afghanske styret.

I oktober 1979 ble Taraki drept av ukjente gjerningsmenn. Det er antatt at det var Amin eller en annen høyprofilert kommunistpolitiker som var morderen eller morderne. Taraki ble drept ved hjelp av en pute.

Amin ble så president. Han innførte et diktatorisk regime som arresterte og henrettet tusener av politiske motstandere. Sovjetunionen prøvde gjentatte ganger å advare Amin mot slik oppførsel. Amin ignorerte imidlertid alle advarsler,og fortsatte som tidligere.

Amin viste en forbløffende lojalitet til Sovjetunionen, noe som gjorde den sovjetiske regjeringen mistenksom og det var mistanker om at det Sovjet-vennlige regimet bare var et skuespill, og at Amin egentlig var en CIA-agent.

Sovjetunionen ville stoppe Mujahedin-bevegelsen, og bestemte seg for å sende tropper til Afghanistan. Men først måtte man ha en mere stabil og pålitelig leder.

Den 25. desember 1979 invaderte Sovjetunionen Afghanistan med over 30,000 spesialstyrker. Angrepet kom uventet på Amin-regimet. Amin ble styrtet og myrdet av KGB-agenter den 27. desember. Sovjetunionen satte så inn styrker i Afghanistan for å slå ned det islamistiske opprøret der. Det er antatt at opptil en million sivile ble drept etter dette.

Etter at Amin var styrtet, ble Babrak Karmal satt inn som Afghanistans president.

På grunn av svekkende helse kunne ikke Sovjetunionens leder Leonid Bresjnev kommandere styrkene som invaderte Afghanistan, og måtte sette jobben over til andre personer.

På 1980-tallet flyttet Amins familie til Sovjetunionen, og hans kone var fortsatt like lojal til landet, selv om hennes ektemann hadde blitt drept av denne staten.
Slaget ved Lisaine

**Slaget ved Lisaine** (fransk: *Bataille d'Héricourt*) ble utkjempet mellom 15. til 17. januar 1871 mellom prøyssiske og franske ved byen Belfort langs elven Lisaine under den fransk-prøyssiske krig.  

De franske styrkene var under ledelse av Charles Denis Bourbaki som forsøkte å komme beleiringen av Belfort til unnsetning. Tidlig om morgenen angrep franskmennene med en langt dårligere bevæpning de prøyssiske styrkene, mens disse, under ledelse av August von Werder forberedte seg på å stanse den franske framrykkingen. De ytterste prøyssiske postene falt tidlig, men prøysserne lyktes i å tvinge franskmennene tilbake. 

Disse ble deretter angrepet i sin venstre fløy av en nydannet armé (2. og 7. korps) under Edwin von Manteuffel som kom fra Troyes og Auxerre, og den franske styrken på  soldater og  hester ble i dagene 1.-3. februar trengt inn på sveitsisk område ved Verrières, hvor de ble avvæpnet av sveitsiske myndigheter.
Robert Stack

**Robert Stack** (født 13. januar 1919 i Los Angeles, California, død 14. mai 2003) var en amerikansk skuespiller.

I tillegg til å opptre i mer enn 40 filmer, var Stack hovedpersonen i den populære TV-serien The Untouchables fra 1959 til 1963. Hans bestefar var en kjent operasanger ved navn Charles Wood, som gikk under navnet Modini. Innen han var tjue, hadde Stack oppnådd berømmelse som sportsmann. Stack var en ivrig polo-spiller og interessert i skytespill. Stack  satte to verdensrekorder i leirdueskyting og ble nasjonal mester. I 1971 ble Stack valgt inn i National Skeet Shooting Hall of Fame. Stack var fast spaltist for Gun World magazine. Stack studerte drama og teater ved Bridgewater State College. Hans dype stemme og utseendet tiltrakk seg produsenter fra Hollywood. 

Stack fikk mye anerkjennelse for hans neste rolle, *The Mortal Storm* i 1940, der han spilte en ung mann som ble medlem av nazipartiet NSDAP. Under andre verdenskrig tjenestegjorde Stack som instruktør i den amerikanske marinen. Etter den andre verdenskrig fortsatte Stack sin filmkarriere og dukket opp i filmer som *[[Luftens eskadrer]]* (1948), *[[Pappas elskerinne]]* (1948) og *Bwanadjevelen* (1952). I 1954 ble Stack gitt sin viktigste film-rolle da han spilte mot John Wayne i filmen *[[Ingen vei tilbake (film)|Ingen vei tilbake]]*. 

I 1957 ble Stack nominert til en Oscar for beste mannlige birolle for filmen *[[For alle vinder]]*. Stack dukket opp i TV miniserien Hollywood Wives fra 1985, og han dukket opp i flere episoder av den populære primetime-såpeoperaen Falcon Crest i 1986. Stack var gift med skuespiller Rosemarie Bowe fra 1956 og frem til hennes død. Stack gjennomgikk strålebehandling for prostatakreft i oktober 2002. Stack døde av et hjerteinfarkt den 14. mai 2003 i en alder av 84 år. Stack ble gravlagt ved Westwood Village Memorial Park Cemetery i Westwood, California. Han etterlot seg sønnen Charles Robert Stack.

## Filmografi (utvalg)
* 1942 – *[[Å være eller ikke være (1942)|Å være eller ikke være]]*
* 1948 – *[[Pappas elskerinne]]*
* 1952 – *[[Bwanadjevelen]]*
* 1954 – *[[Ingen vei tilbake (film)|Ingen vei tilbake]]*
* 1956 – *[[For alle vinder]]*
* 1966 – *[[Brenner Paris?]]*
* 1979 – *[[Unnskyld, hvor er Hollywood?]]*
* 1980 – *[[Hjelp, vi flyr!]]*
* 1983 – *[[Livsfarlig oppdrag]]*

## Referanser


## Eksterne lenker
*
Interfase

**Interfasen** er den lengste delen av cellesyklusen, hvor cellen forbereder seg for celledeling. Interfasen regnes derfor ikke som en del av selve celledelingen.

Interfasen kan deles inn i tre faser G1 (første pause (gap)), S (syntese) og G2 (andre pause). I alle tre fasene vokser cellen, og produserer proteiner og organeller, men det er kun i S-fasen kromosomene kopieres. Derfor kan fasene beskrives som at cellen vokser (G1), fortsetter og vokse mens kromosomene kopieres (S), vokser mer og forbereder seg for mitose (G2), før den deler seg (M) og man starter på en ny runde med G1.
Andorra Telecom

**Andorra Telecom** er et statlig telekommunikasjonsselskap i Andorra. Det ble etablert i 1975, er landets eneste telekomselskap og har 260 ansatte. Firmaet opererer i markedet som *Andorra Telecom* og med merkevarenavnet *Som*. Det tilbyr fast- og mobiltelefoni, internettilknytning, digitalfjernsyn og andre tjenester. I 2010 kunne selskapet tilby alle husholdninger i landet tilknytning til bredbåndsfiberkabel (VDSL). *Andorra Telecom* hadde per juni 2011 50&nbsp;053 fasttelefonabonnementer, 65&nbsp;525 mobilabonnenter og 24&nbsp;947 bredbåndskunder. Servei de Telecomunicacions d'Andorra forvalter Andorras toppnivådomene .ad.

## Referanser


## Eksterne lenker
*
Universitat Oberta de Catalunya

**Universitat Oberta de Catalunya** (UOC) er et offentlig universitet i Catalonia i Spania, grunnlagt i 1994. Det tilbyr fjernundervisning over internett. Hovedkontoret ligger i Barcelona. I det akademiske året 2010–2011 hadde UOC  studenter, 249 ansatte universitetslærere og  tilknyttede andre lærere. UOC tilbyr studier opp til doktorgradsnivå. Undervisningen gis på katalansk og fra 1999 også på kastiljansk. Forskningsvirksomheten er organisert i *Internet Interdisciplinary Institute* (IN3).

UOC er medlem av det katalanske universitetsnettverket *Xarxa Vives d'Universitats*.

## Referanser


## Eksterne lenker
* UOCs nettsted
* IN3s nettsted
Golgi

**Golgi** kan vise til:
*Camillo Golgi (1843–1926), Italiensk fysiker og vitenskapsmann som gav navn til: 
**Golgiapparat en organelle i eukaryotiske celler
**Golgis metode or Golgi stain, a nervous tissue staining technique
**Golgi alfamannosidase II, et enzym
**Golgiceller, en type nervecelle med svært mange dendritter
*Golgi (krater), et månekrater
*Córteno Golgi, en Italiensk landsby
Cytokinese

**Cytokinese** begynner samtidig som telofasen når en celle deler seg. 

I dyreceller oppstår en proteinring der kromosomene var oppstilt tidligere i celledelingen (kalt metafase-platen). Denne ringen trekker seg sammen og kniper sammen så cellen blir til to datterceller. Enden av cytokinese markerer slutten på M-fasen.
Institut d’Estudis Andorrans

**Institut d'Estudis Andorrans** (IEA) er et forskningsinstitutt i Andorra. Det ble opprettet i 1976. IEA har hovedkontor i Sant Julià de Lòria.

## Virksomhet
Institut d'Estudis Andorrans ble etablert i 1976. Det hadde først i oppgave å bidra til utviklingen av det andorranske skolevesenet, spesielt med hensyn til læremidler og utdannelse av lærere.

Instituttet har etablert sentre i Barcelona og Toulouse, og hadde tidligere et tilsvarende i Perpignan. Sentrene i Catalonia og Frankrike fungerer også som andorranske kulturinstitutter. 

Instituttets oppgaver ble i 1998 utvidet til å gjelde forskning generelt. IEA har to sentre: *Centre de Recerca Sociològica* (CRES) bedriver samfunnsforskning, mens *Centre d'estudis de la neu i de la muntanya d'Andorra* (CENMA) studerer snø- og fjellforhold.

## Referanser


## Eksterne lenker
* IEAs nettsted
Cilla Black

**Cilla Black**, egentlig **Priscilla Maria Veronica White**, (født 27. mai 1943 i Liverpool, død 2. august 2015 i Marbella i Spania) var en britisk sangerinne. Etter The Beatles var hun en av de største artistene fra Liverpool, og den eneste kvinnelige artisten fra denne byen som slo gjennom. Hun fikk aldri noe gjennombrudd i USA, men satset på en karriere i Storbritannia.

Som tenåring jobbet hun i garderoben til den legendariske klubben The Cavern og fikk sjansen til å prøvesynge der. The Beatles' manager Brian Epstein bestemte seg for å hjelpe henne i gang. Hun fikk sitt store gjennombrudd med Burt Bacharach-låten «Anyone Who Had a Heart», som nådde førsteplassen på salgslistene i Storbritannia. Oppfølgeren «You're My World» gikk også til topps på listene. Blant Cilla Blacks største hits siden er «Alfie», «Don't Answer Me», «Love's Just a Broken Heart», «Surround Yourself with Sorrow», «Something Tells Me» og «I Couldn't Take My Eyes Off You». Paul McCartney og John Lennon gav henne noen låter, og Paul McCartney skrev en låt til henne. Fra slutten av 1960-tallet var hun mer aktuell innen TV enn innen musikk.

## Referanser


## Litteratur
* *Step Inside*. London: Dent 1985. ISBN 0-460-04695-0.
* *What's It All About?*. Ebury Press 2003. ISBN 0-09-189036-5.

## Eksterne lenker
** 
* 
* 
* 
* Cilla Tre-episoders miniserie (44 , 46 min. og 46 min.) på *TV.NRK.NO*, episode nr 3 av 3 som er tilgjengelig til lørdag 8. august 2015 kl. 23.16
Telofase

**Telofase** (fra gresk τελος, som betyr «slutten») er en del både av mitose og meiose i eukaryotiske celler. I denne fasen reverseres effektene av profase og prometafase, en slags opprydning etter mitosen. 

To kjerner formes i cellen. Søsterkromatidene som ble delt i Anafasen fester seg til hver sin ende av cellen og dekkes av kjernemembran dannet fra fragmenter av morcellens kjernemembran. Begge settene med nye kromosomer, nå omgitt av ny kjernemembran, brettes ut til kromatin. Mitosen er fullført etter telofasen, men celledelingen er enda ikke ferdig.

Mikrotubule som ikke er koblet til kinetokoren (proteinsnella som trekker kromosomene til hver sin ende av cellen i M-fasen) forlenges, noe som bidrar til cellevekst.

Cytokinese skjer som regel samtidig som kjernemembranet dannes, men er en egen prosess, ikke koblet til telofasen.
Solana d’Andorra

**Solana d'Andorra** er en del av det nordøstlige Andorra som ligger på nordsiden av Pyreneene i øvre del av dalen der elven Ariège har sitt utspring. Området er en del av kommunen Canillo, men strekker seg over i kommunen Encamp ved Envalirapasset.

Andorranere benyttet området som beiteland, noe også befolkningen i den franske landsbyen L'Hospitalet gjorde. I 1776 avgjorde domstolen i Perpignan at andorranerne hadde rett til området og i 1835 bestemte domstolen i Toulouse det samme. Solana d'Andorra havnet dermed innenfor Andorras grenser.

## Referanser
Jan Banan

**Jan Banan** kan sikte til:

* Jan Tømmernes (Jan Banan Halbrent Tømmernes), norsk fotballspiller
* Jan Banan (visefigur), en figur som dukker opp i flere av den svenske visesangeren Stefan Sundströms tekster
* Jan Banan, en av rollefigurene i den svenske filmen *[[Torsk på Tallinn]]* fra 1999
* *[[Jan Banan och hans flygande matta]]*, et album fra 1978 med den svenske popmusikeren Harpo
Kromatin

**Kromatin** er kombinasjonen av DNA og proteiner som utgjør innholdet i en cellekjerne. Kromatinets viktigste funksjon er å pakke DNA sammen så det ikke tar opp for mye plass i cellekjernen, å forhindre skade på DNA, å kontrollere genuttrykk og DNA replikasjon. Den viktigste proteinkomponenten i kromatin er histoner, som pakker DNAet sammen. Kromatin finnes kun i eukaryotiske celler, prokaryoter har en annen form for DNA-organisering som kalles "genophore" (Eng.).

Kromatinstruktur er avhenging av flere faktorer. Den generelle strukturen varierer etter hvilket nivå av cellesyklusen vi er på: under interfase er kromatinet strukturelt løspakket for å gi tilgang til RNA- og DNA polymeraser som transkriberer og replikerer DNAet. Lokal kromatinstruktur under interfase er avhengig av DNAets gener: DNA med gener som ofte transkriberes er løsere pakket og er ofte assosiert med RNA polymeraser (kalles ofte eukromatin) mens DNA med inaktive gener ofte er assosiert med strukturelle proteiner (kalles ofte heterokromatin).

Når cellen forbereder seg til celledeling pakkes kromatinet tettere for å støtte deling av kromosomene under anafase. I denne delen av cellesyklusen er de individuelle kromosomene i mange celler synlige i et vanlig optisk mikroskop (se bildet).

Generelt kan vi si det er tre nivåer av kromatinorganisering:

# DNA pakket rundt histoner danner nukleosomer; "perler på en snor" struktur (eukromatin).
# Et 30 nm fiber som består av nukleosomer i deres mest kompakte form (heterokromatin).
# Metafase kromosomer under mitose og meiose, den tetteste mulige pakkingen av kromatiner.

Det er flere celler som ikke bruker denne typen DNAorganisering. For eksempel har både sædceller og røde blodceller i fugler kromatin som er enda tettere pakket enn de fleste eukaryotiske celler og trypanosomatid protazoa kondenserer ikke deres kromatin til synlige kromosomer for mitose.
Ticker (film)

***Ticker***  er en amerikansk action-thriller fra 2001 regissert av Albert Pyun. Filmen handler om en terrorist som truer med å sprenge utvalgte bygninger hvis ikke hans kvinnelige medhjelper løslates. De ledende rollene spilles av Tom Sizemore, Dennis Hopper, Steven Seagal, Jaime Pressley og Nas.

## Handling
San Francisco-politiet har fått fatt i bombeterroristen Alex Swans kvinnelige medhjelper Claire. For å tvinge politiet til å løslate henne truer Alex med å sprenge en utvalgte bygning i luften for hver time som går, inntil kravet er innfridd. Politiet blir tvunget til å løslate henne, men følger etter henne i håp om at hun skal lede dem til Alex skjulested. Da spesialstyrker går til aksjon mot det de tror er skjulestedet blir de brått rammet av en enorm eksplosjon. Bombegruppens leder Frank Glass blir så satt på saken.

## Rollebesetning
* Tom Sizemore — Ray Nettles
* Dennis Hopper — Alex Swann
* Steven Seagal — Frank Glass
* Jaime Pressly — Claire Manning
* Nas — Art 'Fuzzy' Rice
* Rozonda Thomas — Lilly 
* Peter Greene — Artie Pluchinsky
* Ice-T — Terrorist kommandør

## Referanser


## Eksterne lenker
*
Dominika Cibulková

**Dominika Cibulková** (født 6. mai 1989 i Bratislava i daværende Tsjekkoslovakia) er en slovakisk profesjonell tennisspiller.

Cibulková har spilt én Grand slam-finale, Australian Open 2014. Hun vant åttedelsfinalen over Marija Sjarapova, kvartfinalen over  Simona Halep og i semifinalen vant hun over Agnieszka Radwańska. Finalen tapte hun til Li Na

## Referanser


## Eksterne lenker
* 
*
Ole Bjørn Kraft

**Ole Bjørn Kraft** (1893–1980) var en dansk konservativ politiker og minister. Ole Bjørn Kraft var født i København som sønn av viseinspektør ved fengselsvesenet, dr. phil. Alexander Kraft og hustru Karen Margrethe Christiansen.

Ole Bjørn Kraft var medlem av Folketinget fra 1926 til 64 og forsvarsminister i befrielsesregjeringen i 1945. Han etterfulgte Christmas Møller som formann for Det Konservative Folkepartis folketingsgruppe i 1947 i et tett samarbeid med Aksel Møller. Møller var politisk ordfører og partiets førende profil i den økonomiske politikken. Kraft var utenriksminister i Regjeringen Erik Eriksen 1950-53. I 1955 overtok Aksel Møller posten som gruppeleder.

Kraft var tilhenger av den kristne vekkelsesbevegelsen Moralsk opprustning (eller Oxfordbevegelsen).

Ole Bjørn Kraft skrev en rekke bøker blant annet en omstridt bok fra 1932 – *Fascismen : Historie – Lære – Lov *, der han beskriver de fascistiske ideer i tiden uten å ta avstand fra dem. I 1971&ndash;1975 utkom selvbiografien *En konservativ politikers erindringer* i 3 bind.

## Referanser


## Litteratur
* Gunnar Fog-Pedersen, *Vor Regering og Rigsdag,* Nordisk Forlag, København 1938.
* Ole Bjørn Kraft, *Fascismen : Historie – Lære – Lov ,* Gyldendal, København 1932
* Ole Bjørn Kraft, og Yaroslav Stetsko, Ivan Matteo Lombardo, et al. Press Bureau of the Anti-Bolshevik Bloc of Nations, Munich, 1969. *How to Defeat Russia*, ABN and EFC Conferences, London, October 17-22, 1968.
* Ole Bjørn Kraft, *En konservativ politikers erindringer*, 3 bind, Gyldendal, 1971-75. ISBN 8700175528.

## Eksterne lenker
* 

‎
Dmitrij Sjepilov

**Dmitrij Trofimovitsj Sjepilov** (russisk: Дмитрий Трофимович Шепилов; født  i Aşgabat, død 18. august 1995) var en sovjetisk politiker. 

Sjepilov var opprinnelig en alliert av Nikita Khrusjtsjov i striden med Georgij Malenkov. Etter Malenkovs avgang som statsminister i 1955 ble Sjepilov valgt til sekretær i sentralkomiteen, og han var på denne tiden en av de sentrale kommunistiske teoretikerne i Sovjetunionen. Han overtok som utenriksminister etter Vjatsjeslav Molotov i juni 1956, men hadde ministerposten kun frem til februar året etter da han ble erstattet av Andrej Gromyko.

Etter å ha vært utenriksminister gikk Sjepilov tilbake til sentralkomiteen. Han gikk i mot Khrusjtsjov under «antipartigruppens» kuppforsøk i 1957 (se artikkelen om Sovjetunionens historie 1953–1985), og måtte forlate sentralkomiteen da kuppet mislykkes. Sjepilov ble ekskludert fra partiet i 1961, og på tross av at han senere fikk medlemskapet tilbake kom han aldri tilbake i sovjetisk politikk.

## Referanser
Tsvetana Pironkova

**Tsvetana Kirilova Pironkova** (bulgarsk: **Цветана Кирилова Пиронкова**, født 13. september 1987 i Plovdiv) er en bulgarsk profesjonell tennisspiller.

## Eksterne lenker
*
Ksenija Pervak

**Ksenija Jurjevna Pervak** (russisk: Ксения Юрьевна Первак, født 27. mai 1991 i Tsjeljabinsk) er en russisk kvinnelig profesjonell tennisspiller.

## Referanser


## Eksterne lenker
*
Sabine Lisicki

**Sabine Katharina Lisicki ** (født 22. september 1989 i Troisdorf i Vest-Tyskland) er en tysk profesjonell tennisspiller.

## Referanser


## Eksterne lenker
* 
*
Half Past Dead

***Half Past Dead*** er en amerikansk actionkriminalfilm fra 2002 med Steven Seagal i hovedrollen. Andre sentrale roller spilles av Morris Chestnut, Ja Rule og Nia Peeples. Regi er ved Don Michael Paul. Seagal var en av produsentene. 

*Half Past Dead* ble meget dårlig mottatt av anmelderne og fikk heller ikke samme suksess som Seagals forrige film, *[[Exit Wounds]]* fra 2001. *Half Past Dead* er forøvrig den siste filmen med Seagal som har blitt satt opp på kino i USA. Resten av filmene hans gikk rett på video.

I 2007 kom en oppfølger, *Half Past Dead 2*, men Seagal medvirket ikke i denne.

## Handling
Det myteomspunnede fengslet Alcatraz har nettopp blitt gjenåpnet. Fengselets første dødsdømte avventer den elektriske stol, men bærer samtidig på en hemmelighet verdt 200 millioner dollar. Fengselet invaderes av en kommandogruppe som har til hensikt å få fatt på denne hemmeligheten før den dødsdømte henrettes. FBI-agenten Petrosivitch (Seagal) har imidlertid lyktes med å infiltrere fengslet ved å utgi seg for å være fange. Han klarer å overtale en del av fangene til å kjempe på hans side i den voldsomme kampen som oppstår.

## Om filmen
;Anmelderne
Filmen ble meget dårlig mottatt av anmelderne og har bare fått 2% på Rotten Tomatoes.

;Publikum
Den innbrakte $15 millioner i USA. Produksjonskostnadene var på ca $13 millioner.

## Rollebesetning
* Steven Seagal: Sascha Petrosevitch
* Morris Chestnut: Donny aka 49er One 
* Ja Rule: Nick Frazier 
* Nia Peeples: 49er Six
* Tony Plana: El Fuego
* Kurupt: Twitch
* Michael Taliferro: Little Joy
* Claudia Christian: E.Z. Williams
* Linda Thorson: Jane McPherson
* Bruce Weitz: Lester
* Michael McGrady: Fangevokter Damon J. Kestner 
* Hannes Jaenicke: Agent Hartmann
* Alexandra Kamp: CNN-reporter

## Referanser


## Eksterne lenker
*
Club Atlético Independiente

**Club Atlético Independiente** er et argentinsk idrettslag med hovedkontor og hjemmebane i byen Avellaneda, som ligger i Buenos Aires-provinsen, like sør for den argentinske hovedstaden Buenos Aires.

Idrettslaget ble offisielt stiftet den 1. januar 1905, selv om organisasjonen allerede var blitt uoffisielt dannet den 4. august 1904 og spilte dette året i Argentinas første divisjon. Denne klubben regnes som en av de tre store klubbene innenfor argentinsk fotball, og den har vunnet seksten internasjonale mesterskap. Klubben blir rangert den som en av de mest vellykkede i verden, sammen med klubber som AC Milan, Boca Juniors og Real Madrid. Independiente er regjerende mestere i den søramerikanske fotballturneringen Copa Sudamericana. Klubben dekker mange forskjellige idretter, men er mest kjent for fotballaget sitt. Klubbens hjemmearena ble bygd i 1928 og fullstendig renovert i 2008. Klubben spilte sin første fotballkamp søndag 15. januar 1905 og tapte denne kampen 1–0.

## Spillerstall
10. april 2021

### Utlånte spillere

## Referanser


## Eksterne lenker
*
Peng Shuai

**Peng Shuai** (kinesisk: 彭帥; født 8. januar 1986) er en kinesisk profesjonell tennisspiller.

## Grand Slam-titler
*  **[[Wimbledon (tennis)|Wimbledon]]:**
** Double damer: 2013 (sammen med Hsieh Su-wei)
*  **[[French Open]]:**
** Double damer: 2014 (sammen med Hsieh Su-wei)

## Referanser


## Eksterne lenker
*